ປັບປຸງຮ່າງບົດລາຍງານວຽກງານຂອງສະພາແຫ່ງຊາດແລະຄະນະປະຈຳສະພາແຫ່ງຊາດ
(ກອງປະຊຸມປະກອບຄວາມເຫັນໃສ່ຮ່າງບົດລາຍງານກ່ຽວກັບ
ວຽກງານຂອງສະພາແຫ່ງຊາດຊຸດທີ 13)
ຕອນເຊົ້າວັນທີ 1/3, ຢູ່ຫໍສະພາແຫ່ງຊາດ, ຄະນະປະຈຳສະພາແຫ່ງຊາດ ຈັດຕັ້ງກອງປະຊຸມປະກອບຄວາມເຫັນໃສ່ຮ່າງບົດລາຍງານກ່ຽວກັບວຽກງານຂອງສະພາແຫ່ງຊາດ ແລະ ຄະນະປະຈຳສະພາແຫ່ງຊາດຊຸດທີ 13. ຮ່າງບົດລາຍງານກ່ຽວກັບວຽກງານຂອງສະພາແຫ່ງຊາດ ຊຸດທີ 13 ໄດ້ຕີລາຄາຢ່າງຮອບດ້ານ ກ່ຽວກັບການປະຕິບັດບົດບາດສ້າງລັດຖະທຳມະນູນ, ນິຕິບັນຍັດ; ຕົກລົງບັນດາບັນຫາສຳຄັນຂອງປະເທດຊາດ; ການເຄື່ອນໄຫວພົວພັນຕ່າງປະເທດ, ການປ່ຽນໃໝ່; ການປັບປຸງການເຄື່ອນໄຫວຂອງສະພາແຫ່ງຊາດ, ບັນດາອົງການສະພາແຫ່ງຊາດ, ຄະນະສະມາຊິກສະພາແຫ່ງຊາດ. ໃນອະຍຸການນີ້, ເປັນຄັ້ງທຳອິດ, ສະພາແຫ່ງຊາດໄດ້ຕາງໜ້າປະຊາຊົນທົ່ວປະເທດປະຕິບັດສິດຕິດຕາມກວດກາສູງສຸດ, ຕີລາຄາການລົງຄະແນນສຽງໄວ້ວາງໃຈສຳລັບບັນດາຕຳແໜ່ງການນຳຫຼັກແຫຼ່ງໃນກົງຈັກລັດ.
ບັນດາຜູ້ແທນຖືວ່າ, ອາຍຸການຜ່ານມາ, ການເຄື່ອນໄຫວຂອງສະພາແຫ່ງຊາດໄດ້ຮັບການປັບປຸງ, ປ່ຽນໃໝ່ຢ່າງບໍ່ຢຸດຢັ້ງ ແລະ ນັບມື້ນັບມີປະສິດທິຜົນ, ແທດຈິງກວ່າ. ພ້ອມທັງຕີລາຄາວ່າ, ວຽກງານຕິດຕາມກວດກາຂອງສະພາແຫ່ງຊາດໄດ້ຮັບການປ່ຽນໃໝ່, ໃນນັ້ນພົ້ນເດັ່ນແມ່ນການເຄື່ອນໄຫວຊັກຖາມ ແລະ ຕອບຄຳຊັກຖາມຢູ່ກອງປະຊຸມສະໄໝສາມັນຄັ້ງຕ່າງໆຂອງສະພາແຫ່ງຊາດ. ບັນດາຜູ້ແທນກໍ່ສະເໜີວ່າບົດລາຍງານຕ້ອງເຮັດແຈ້ງກ່ຽວກັບຄຸນນະພາບການຕິດຕາມກວດກາຢູ່ທ້ອງຖີ່ນຂອງຄະນະສະມາຊິກສະພາແຫ່ງຊາດ, ສະມາຊິກສະພາແຫ່ງຊາດ; ກ່ຽວກັບສາຍພົວພັນລະຫວ່າງສູນກາງ ແລະ ທ້ອງຖີ່ນໃນວຽກງານຕິດຕາມກວດກາ.
(ແຫຼ່ງຄັດຈາກ VOV)